એરપોર્ટની સુરક્ષા સંભાળતા સીઆઇએસએફના જવાનોનું સતત પેટ્રોલિંગ થાય તેવી વ્યવસ્થા ગોઠવાયેલી છે. સવારના ૧૦થી સાંજે પ સુધી આંતરરાષ્ટ્રીય એરપોર્ટ પર વિમાનોની અવરજવર ઓછી રહે છે. પ્રવાસીઓ અને મુલાકાતીઓ માટે સુરક્ષા વ્યવસ્થાના મુદ્દે કડક વલણ અપનાવતી સુરક્ષા એજન્સીને એરાઈવલ ગેટ નજીક જવાના રસ્તે ડાબી બાજુના પાર્કિંગ એરિયામાં બનાવી દેવાયેલા ક્રિકેટ ગ્રાઉન્ડ અને ત્યાં રમતા ક્રિકેટ વીરો તરફ ધ્યાન નથી કે આંખ આડા કાન કરવામાં આવે છે તે પણ એક પ્રશ્નાર્થ છે. ખુદ એરપોર્ટ ઓથોરિટીનાં સૂત્રોએ સ્વીકાર્યું હતું કે દિવસે તો ઠીક રાત્રે પણ ૩ વાગ્યે કે ૪ વાગ્યા સુધી પાર્કિંગનો આ ભાગ ક્રિકેટનું મેદાન બની જાય છે. પોલીસની ઇચ્છા પડે અને ધ્યાન જાય ત્યારે તેમને તગેડી દેવાય છે પણ થોડીવારમાં ફરી ક્રિકેટ ચાલુ થઇ જાય છે.